

|  |  |
| --- | --- |
|  ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ  |  Ημερ.: **12/10/2016** Αρ. Πρ. : 111 |
| ΠΕΡ/ΚΗ Δ/ΝΣΗ Π/ΘΜΙΑΣ & Δ/ΘΜΙΑΣ  ΕΚΠ/ΣΗΣ ΚΡΗΤΗΣ ΣΧΟΛΙΚΗ ΣΥΜΒΟΥΛΟΣ Π.Α. 50ης Π. **Ταχ. Δ/νση** : **Γκερόλα 48Β** **73132 Χανιά****Πληρ.** : Π. Κασσωτάκη-Ψαρουδάκη**Τηλ.** : **28210 47330****e-mail** : pkassot@gmail.com   |    ΠΡΟΣ**: Τα νηπιαγωγεία Δήμων**  **Αποκορώνου,**  **Καντάνου/Σελίνου, Κισάμου** **(Βλέπε Πίνακα)** **ΚΟΙΝ.: 1. Κ. Προϊστάμενο**  **Ε. & Π. Κ. ΠΕ Κρήτης.** **2. Κ. Δντή ΠΕ Χανίων** |

**ΘΕΜΑ: Εκπαιδευτικό-Επιμορφωτικό πρόγραμμα για την Προσωπική και Κοινωνική Ανάπτυξη του ατόμου**

Οι Σχολικοί Σύμβουλοι της 50ης Περιφέρειας Προσχολικής Αγωγής και της 4ης Περιφέρειας Δημοτικής Εκπαίδευσης Χανίων, λαμβάνοντας υπόψη τις σχετικές ανάγκες των εκπαιδευτικών καθώς μεγάλος αριθμός των οποίων επιζητεί ανάλογης θεματολογίας καθοδήγηση, διοργανώνουν, σε συνεργασία με τους Δήμους Αποκορώνου, Καντάνου/Σελίνου, Κισάμου, κοινό Εκπαιδευτικό-Επιμορφωτικό πρόγραμμα ετήσιας διάρκειας για την **Προσωπική και Κοινωνική Ανάπτυξη** του ατόμου.

Πιο συγκεκριμένα, το πρόγραμμα αφορά στην υποστήριξη των εκπαιδευτικών της προσχολικής και της δημοτικής εκπαίδευσης (δάσκαλοι/ες της πρώτης τάξης), των γονέων των παιδιών, αλλά και της τοπικής κοινωνίας, να προσεγγίζουν αναπτυξιακά κατάλληλα θέματα που αφορούν το σώμα, το βιολογικό και κοινωνικό φύλο, τις κοινωνικές ανθρώπινες σχέσεις, την επεξεργασία αποδεκτών κωδίκων επικοινωνίας και της προστασίας των παιδιών από τυχόν επιβλαβείς συμπεριφορές των ενηλίκων. Επιπλέον, το πρόγραμμα, μέσω της αλληλεπίδρασης σχολικών συμβούλων, γονέων, εκπαιδευτικών και παιδιών των δύο βαθμίδων επιδιώκει τη διευκόλυνση της μετάβασης των παιδιών από το νηπιαγωγείο στο δημοτικό σχολείο.

Στο πλαίσιο του προγράμματος θα υλοποιηθούν ενημερωτικές συναντήσεις με τους εκπαιδευτικούς και με τους γονείς των παιδιών. Επιπλέον, θα ληφθεί μέριμνα, ώστε να έχουμε και τη συμμετοχή ειδικών του επιστημονικού πεδίου της Συναισθηματικής και της Κοινωνικής ανάπτυξης από την Ακαδημαϊκή κοινότητα. Η εναρκτήρια συνάντηση για κάθε περιοχή θα γίνει σύμφωνα με τον παρακάτω πίνακα, ενώ μετά τη συζήτηση μαζί σας θα καταλήξουμε στην οριστικοποίηση των επόμενων δράσεων.

|  |
| --- |
| **Πρόγραμμα Εναρκτήριων Συναντήσεων** |
| **Ημερομηνία** | **Τόπος** | **Συμμετέχοντες** |
| 17 Οκτωβρίου 2016 (12.30-14.00) Η προσέλευση ποικίλει ανάλογα με την αποδέσμευση των εκπαιδευτικών από το διδακτικό τους ωράριο. Για τις/τους προϊσταμένες/ους θα αξιοποιηθεί η ώρα των διοικητικών τους καθηκόντων. | Δημοτικό Σχολείο Βρυσών Αποκορώνου | Εκπαιδευτικοί του υποχρεωτικού τμήματος των ΕΤΟ Νηπιαγωγείων: Καλυβών, Στύλου, Πλάκας, Βάμου, Παϊδοχωρίου, Βρυσών, Εμπρόσνερου, Γεωργιούπολης, Δραμίων, Γαβαλοχωρίου, Αση-Γωνιάς |
| 01 Νοεμβρίου 2016(12.30-14.00) | 4ο Νηπιαγωγείο Κισάμου | Εκπαιδευτικοί του υποχρεωτικού τμήματος των ΕΤΟ Νηπιαγωγείων: 1ο-5ο Κισάμου, Πλατάνου, Γραμβούσας, Καλουδιανών. |
| 04 Νοεμβρίου 2016(12.30-14.00) | Δημοτικό Σχολείο Παλαιόχωρας | Εκπαιδευτικοί του υποχρεωτικού τμήματος των ΕΤΟ Νηπιαγωγείων: 1ο & 2ο Παλαιόχωρας, Κουντούρας, Καντάνου, Ροδοβανίου. |

 Η Σχολική Σύμβουλος Π.Α 50ης Περιφέρειας

 Πόπη Κασσωτάκη - Ψαρουδάκη